Diari Oficial de la Generalitat Valenciana


Sumari del DOGV 5613, del 04-10-2007 (2007/11164)

RESOLUCIÓ de 13 d'agost de 2007, del Servici Territorial d'Energia, per la qual s'autoritza administrativament, s'aprova el projecte d'execució i es declara, en concret, la utilitat pública de la instal·lació de LSMT (20 kV), doble circuit de la subestació Rojales a la urbanització El Raso, als termes municipals de Rojales i Guardamar del Segura (Alacant). Expedient ATLINE/2006/517/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5613

Data del DOGV
:   04-10-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11981


Data del document
:   13-08-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Guardamar del Segura
    * Rojales
    * empresa privada
    * subministrament d'energia elèctrica

RESOLUCIÓ de 13 d'agost de 2007, del Servici Territorial d'Energia, per la qual s'autoritza administrativament, s'aprova el projecte d'execució i es declara, en concret, la utilitat pública de la instal·lació de LSMT (20 kV), doble circuit de la subestació Rojales a la urbanització El Raso, als termes municipals de Rojales i Guardamar del Segura (Alacant). Expedient ATLINE/2006/517/03. [2007/11512]  
Vist l'escrit presentat per Hidrocantábrico Distribución Eléctrica, SAU, en data 24 d'octubre de 2006, davant del Servici Territorial d'Energia d'Alacant, en què sol·licita que se li concedisca l'autorització administrativa, l'aprovació del projecte tècnic i la declaració d'utilitat pública en concret per a la LSMT (20 kV), doble circuit de la subestació Rojales a la urbanització El Raso. Al mencionat escrit, s'adjuntava un exemplar del projecte tècnic de l'esmentada instal·lació amb les corresponents separates per als diferents organismes afectats, firmat per l'enginyer tècnic industrial José Luis González Fernández i visat pel Col·legi Oficial d'Enginyers Tècnics Industrials del Principat d'Astúries amb data 10 d'octubre de 2006, amb la descripció de les característiques i dels seus elements constitutius.  
Vist que per la resolució del Servici Territorial d'Energia es va sotmetre a informació pública l'aprovació del projecte d'execució, autorització administrativa i declaració, en concret, d'utilitat pública i la relació concreta i individualitzada de béns i drets afectats per la línia subterrània, amb la petició prèvia a l'empara de l'article 5 del Reglament d'Expropiació Forçosa de l'entitat beneficiària, Hidrocantábrico Distribución Eléctrica, SAU, i es van publicar anuncis en el Diari Oficial de la Comunitat Valenciana amb data 26 d'abril de 2007, en el Butlletí Oficial de la Província d'Alacant amb data 14 de maig de 2007 i en el diari La Verdad d'Alacant amb data 9 d'abril de 2007.  
Vist que pel Servici Territorial d'Energia i de conformitat amb el que establix l'article 123 del Reial Decret 1955/2000 es va remetre una separata del projecte esmentat als organismes afectats i als efectes oportuns.  
Vist que per mitjà d'un escrit de 17 d'abril de 2007 es van presentar a través de la Direcció General d'Energia de València les al·legacions de Santiago Gallego Amores en nom i representació d'Iberdrola Distribución Eléctrica, SAU, en les quals, en síntesi, s'indicava:   
- Que la línia és inviable per no existir les instal·lacions elèctriques a què ha de connectar-se.   
- Que la línia és innecessària per tindre Iberdrola Distribución Eléctrica, SAU, instal·lacions suficients per a atendre el subministrament elèctric en la zona.   
- Que es tracta d'una línia redundant i que produïx duplicitat.  
- Que és una línia costosa el pressupost de la qual pretén ocultar-se.  
- Que és una línia il·legal que vulnera els principis de xarxa única i monopoli natural i del menor cost possible, establits en l'article 40.2 de la Llei 54/1997, del Sector Elèctric.  
- Que és una línia ineficient, ja que suposa la coexistència de diversos distribuïdors en un mateix àmbit territorial, amb la consegüent pèrdua d'eficiència.   
- Que les afeccions de la línia a les instal·lacions d'Iberdrola Distribución Eléctrica, SAU, són moltes més que les assenyalades en la separata del projecte que s'ha tramés.  
Vist que les anteriors al·legacions van ser respostes per part de la peticionària Hidrocantábrico Distribución Eléctrica, SAU, per mitjà d'un escrit d'11 de juny de 2007, en què posa de manifest el següent:  
- Que la línia objecte de l'expedient és necessària per a complir com cal el Procediment d'Operació 13.1 (Criteris de desenvolupament de la xarxa de transport) de Red Eléctrica de España, SA, i possibilitar la connexió de les instal·lacions d'Hidrocantábrico Distribució Elèctrica, SAU, en la zona a dos subestacions distintes.  
- Que la referida línia es connectarà a la subestació de Rojales de Red Eléctrica de España, SA, i amb esta finalitat té l'informe favorable de viabilitat per a l'accés a la xarxa de transport en la subestació esmentada, i ja ha firmat el contracte tècnic d'accés a la xarxa de transport amb la dita xarxa elèctrica.  
- Que la línia no és redundant, ni produïx duplicitat, ni és ineficient, ni suposa incompliment de cap normativa, i és necessària per a reforçar i millorar les actuals condicions de subministrament elèctric en la zona.  
- Que pel que fa a les afeccions a línies d'Iberdrola Distribución Eléctrica, SAU, si efectivament són més que les que s'assenyalen en la separata aportada per Hidrocantábrico Distribución Eléctrica, SAU, que Iberdrola Distribución Eléctrica, SAU, les identifique.   
Vist que igualment durant el període d'informació pública, per mitjà d'un escrit de 6 de juny de 2007, es van presentar a través de la Direcció General d'Energia de València al·legacions de Joaquín Molina Núñez-Lagos en nom i representació d'Iberdrola Distribución Eléctrica, SAU, en les quals, en síntesi, s'indicava:   
- Que la línia és inviable ja que no existix la futura subestació a la qual ha de connectar-se.   
- Que la línia és innecessària per tindre Iberdrola Distribución Eléctrica, SAU, instal·lacions suficients per a atendre el subministrament elèctric en la zona.   
- Que es tracta d'una línia redundant, que produïx duplicitat i, a més, és costosa.  
- Que les afeccions de la línia a instal·lacions d'Iberdrola Distribución Eléctrica, SAU, són moltes més que les assenyalades en la separata del projecte que s'ha remés.  
- Que és una línia il·legal que vulnera els principis de xarxa única i monopoli natural i del menor cost possible, establits en l'article 40.2 de la Llei 54/1997, del Sector Elèctric.  
- Que és una línia ineficient, ja que suposa la coexistència de diversos distribuïdors en un mateix àmbit territorial, amb la consegüent pèrdua d'eficiència.   
En el dit escrit, s'acabava sol·licitant la suspensió del procediment fins que siga aprovat el projecte d'execució de la futura subestació.  
Se sol·licitava, així mateix, la suspensió del procediment fins que es determine quina de les dos empreses distribuïdores ha de ser elegida per a millorar el subministrament d'energia elèctrica a les actuacions de la zona.   
Vist que les anteriors al·legacions van ser respostes per part de la peticionària Hidrocantábrico Distribución Eléctrica, SAU, per mitjà d'un escrit, de 21 de juny de 2007, en què posa de manifest el següent:  
- Que la línia objecte de l'expedient és necessària per a complir com cal el Procediment d'Operació 13.1 (Criteris de desenvolupament de la xarxa de transport) de Red Eléctrica de España, SA, i possibilitar la connexió de les instal·lacions d'Hidrocantábrico Distribución Eléctrica, SAU, en la zona a dos subestacions distintes.  
- Que la referida línia es connectarà a la subestació de Rojales de Red Eléctrica de España, SA, i amb esta finalitat té l'informe favorable de viabilitat per a l'accés a la xarxa de transport en la subestació citada, i ja ha firmat el contracte tècnic d'accés a la xarxa de transport amb la xarxa elèctrica esmentada.  
- Que la línia no és redundant, ni produïx duplicitat, ni és ineficient, ni suposa incompliment de cap normativa, i és necessària per a reforçar i millorar les actuals condicions de subministrament elèctric en la zona.  
- Que pel que fa a les afeccions a línies d'Iberdrola Distribución Eléctrica, SAU, si efectivament són més que les que s'assenyalen en la separata aportada per Hidrocantábrico Distribución Eléctrica, SAU, que Iberdrola Distribución Eléctrica, SAU, les identifique.   
- Que no procedix la suspensió del procediment sol·licitada per Iberdrola Distribución Eléctrica, SAU, ja que no concorren els motius de fet en els qual es fonamenta eixa pretensió.  
Vist que no ha quedat provada l'existència d'incidència negativa en el funcionament del sistema per presumpta duplicitat, causa de denegació de l'autorització d'acord amb l'article 40.1 de la Llei 54/1997, ja que es tracta d'una instal·lació necessària per a connectar les instal·lacions d'Hidrocantábrico Distribución Eléctrica, SAU, en la zona a dos subestacions distintes.   
Vist que la dita instal·lació és necessària a fi de fer complir el Procediment Operatiu 13.1 de Red Eléctrica de España, SA, i que esta es connectarà a la subestació de Rojales actualment existent, propietat de Red Eléctrica de España, SA, la qual ha emés el corresponent informe favorable de viabilitat d'accés i ha firmat amb la sol·licitant de la instal·lació el corresponent contracte tècnic d'accés.  
Vist que no es justifica el perjuí als titulars de xarxes ja establides obligats a atendre els nous subministraments a què es referix l'article 40.2 de la citada Llei 54/1997, atés que justament en este cas es dóna el supòsit contrari, ja que és una instal·lació necessària per a donar suport a xarxes ja establides titularitat d'Hidrocantábrico Distribución Eléctrica, SAU.  
Vist que les causes de suspensió al·legades per Iberdrola Distribución Eléctrica, SAU, no es troben entre les específicament previstes en l'article 111 de la Llei 30/1992, la concurrència de les quals permetria acordar la suspensió del present procediment.  
Vist que no es complixen les condicions dels paràgrafs segon i tercer del punt 1.b) de l'article 41 de la Llei 54/1997, de 27 de novembre, perquè no hi ha instal·lacions per a ser cedides i, per tant, no té sentit assenyalar-ne cap distribuïdor.   
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Atés que Hidrocantábrico Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercializadores i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica.  
Atés al Servici Territorial d'Energia d'Alacant competent per a la resolució del present expedient, d'acord amb el que disposa l'article 4.1.b) del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Vist que el projecte presenta un traçat plenament concretat, té entre la seua documentació els plans pertinents a l'escala adequada, està prou detallat i conté una relació concreta i individualitzada dels béns i drets afectats.  
Vist que la realitat demostra que com són instal·lacions subterrànies si hi ha més encreauments amb xarxes d'Iberdrola Distribución Eléctrica, SAU, que els ja indicats i plasmats en el projecte de la instal·lació que ens ocupa, Iberdrola Distribución Eléctrica, SAU, ha d'assenyalar-lo i adjuntar en el seu moment la documentació oportuna i justificativa.  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.   
Este Servici Territorial d'Energia resol:  
Primer  
Autoritzar administrativament i aprovar el projecte d'execució de la instal·lació elèctrica que s'indica.  
Peticionari: Hidrocantábrico Distribución Eléctrica, SAU.  
Instal·lació: LSMT (20 kV), doble circuit de la subestació Rojales a la urbanització El Raso, als termes municipals de Rojales i Guardamar del Segura (Alacant).  
Característiques principals:  
Núm. d'expedient : ATLINE/2006/517/03.  
Tipus: subterrània.  
Tensió: 20 kV  
Longitud total: 6560 m  
Longitud subterrània: 6560 m  
Conductors: HEPRZ1 12/20 kV 1x630 kAl + H16  
Aïllament: eixut extrudit del tipus EPR, amb nivell d'aïllament 12/20 kV i coberta exterior de poliolefina.  
Segon  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Tercer  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i comunicar que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no se'ls haguera pogut realitzar.  
Quart  
En l'execució del projecte es tindran en compte les condicions següents:  
- Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen.  
- En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
- Les instal·lacions hauran d'estar acabades dins del termini de sis mesos, a partir de la data d'ocupació real de les finques afectades.  
- El titular informarà de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
- L'administració deixarà sense efecte la present resolució en qualsevol moment en què s'observe l'incompliment de les condicions imposades en esta.  
- La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
LSMT (20 kV) doble circuit de subestació Rojales a la urbanització El Raso, SA,   
als termes municipals de Rojales i Guardamar del Segura (Alacant).  
N. TM POL. PARC TITULAR INST. SUP. SERV OC. CULTIU/  
FINCA DOMICILI FIXA EXPPR. PAS TEMP. ÚS  
 SUP. m² m² m²   
1 Rojales 9 35 AMPARO VILLAR CANOVAS SÍ 449 044 573 ERM  
 C/ VALDERADUEY, 4  
 28425-MADRID  
2 Rojales 9 36 AMPARO VILLAR CANOVAS SÍ 468 2968 5714 KSE  
 C/ VALDERADUEY, 4  
 28992-MADRID  
3 Rojales 9 65 SÍBONEY ENTERPRISES S.L SÍ 84 024 694 ERM  
 C/ MARIA PARODI, 1 V-8  
 03694 TORREVIEJA (ALACANT)  
4 Rojales 9 40 CONTRATAS MARCOS S.L SÍ 936 154 762 ERM  
 CR TORREVIEJA-PILAR HOR K.5  
 03392 ORIHUELA (ALaCANT)  
5 Rojales 9 39 JOSE ANTONIO ANDUJAR ALONSO NO 01 290 991 ERM  
 C/ MENENDEZ PIDAL, 11  
 03475 ALMORADÍ (ALACANT)  
7 Rojales 5 46 MANUEL FERRANDEZ ALBERCA SÍ 20 299 077 IMPRODUCTIU  
 AV. VEGA BAJA, 60   
 03733 FORMENTERA DEL SEGURA   
 (ALACANT)  
8 Rojales 5 47 MANUEL FERRANDEZ ALBERCA SÍ 545 067 458 IMPRODUCTIU  
 AV. VEGA BAJA, 60  
 03892 FORMENTERA DEL SEGURA  
 (ALACANT)  
10 Rojales 4 77 EL RASO CHICO, SL. SÍ 435 676 251 IMPRODUCTIU  
 AV. DE NIZA, 10 ESC. 6é ESQ.  
 03911 PLATJA DE SANT JOAN  
 (ALACANT)  
11 Rojales 4 76 EL RASO CHICO, SL. SÍ 211 331 379 IMPRODUCTIU AV. DE NIZA, 10 ESC. 6é ESQ.  
 03555 PLATJA DE SANT JOAN  
 (ALACANT)  
14 7 122 URBANIZADORA VILLAMARTIN, SA SÍ 998 7068 2256 VIVER  
 Guardamar del Segura CTRA. ALACANT-CARTAGENA Km 50 PALMERES  
 03137 ORIHUELA COSTA  
 (ALACANT)  
\* \* \* \* \* \* \* \* \* \* \* \*  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia (C/Colom, 1, 46557 València), en el termini d'un mes, comptador a partir de l'endemà d'aquell en què tinga lloc la notificació de la present, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.   
Alacant, 13 d'agost de 2007.- El cap del Servici Territorial d'Energia: Miguel García Mengual.LSMT (20 kV) doble circuito de subestación Rojales a urbanización El Raso SA en los términos municipales   
de Rojales y Guardamar del Segura (Alicante).  
Nº T.M. POL PARC TITULAR INST. SUP. SERV OC. CULTIVO/  
FINCA DOMICILIO FIJA EXPPR. PASO TEMP. USO  
 SUP. m² m² m²   
1 Rojales 9 35 AMPARO VILLAR CANOVAS SI 852 211 647 BALDIO  
 C/ VALDERADUEY, 4  
 28799-MADRID  
2 Rojales 9 36 AMPARO VILLAR CANOVAS SI 448 3930 3424 BALDIO  
 C/ VALDERADUEY, 4  
 28667-MADRID  
3 Rojales 9 65 SIBONEY ENTERPRISES S.L SI 76 799 355 BALDIO  
 C/ MARIA PARODI, 0 H-6  
 03387 TORREVIEJA (ALICANTE)  
4 Rojales 9 40 CONTRATAS MARCOS S.L SI 214 389 637 BALDIO  
 CR TORREVIEJA-PILAR HOR K.5  
 03196 ORIHUELA (ALICANTE)  
5 Rojales 9 39 JOSE ANTONIO ANDUJAR ALONSO NO 36 528 598 BALDIO  
 C/ MENENDEZ PIDAL, 11  
 03656 ALMORADI (ALICANTE)  
7 Rojales 5 46 MANUEL FERRANDEZ ALBERCA SI 31 586 066 IMPRODUCTIVO  
 AV. VEGA BAJA, 60   
 03480 FORMENTERA DEL SEGURA   
 (ALICANTE)  
8 Rojales 5 47 MANUEL FERRANDEZ ALBERCA SI 803 086 054 IMPRODUCTIVO  
 AV. VEGA BAJA, 60  
 03587 FORMENTERA DEL SEGURA  
 (ALICANTE)  
10 Rojales 4 77 EL RASO CHICO, S.L. SI 229 060 955 IMPRODUCTIVO  
 AV. DE NIZA, 10 ESC. 6º IZQ.  
 03937 PLAYA DE SAN JUAN  
 (ALICANTE)  
11 Rojales 4 76 EL RASO CHICO, S.L. SI 312 706 641 IMPRODUCTIVO AV. DE NIZA, 10 ESC. 6º IZQ.  
 03400 PLAYA DE SAN JUAN  
 (ALICANTE)  
14 7 122 URBANIZADORA VILLAMARTIN, S.A. SI 895 1650 2256 VIVERO  
 Guardamar del Segura CTRA. ALICANTE-CARTAGENA Km.50 PALMERAS  
 03614 ORIHUELA COSTA  
 (ALICANTE)